tomron87/hebrew-wikipedia-sentences-corpus huggingface dataset:
באותו הזמן פורטנר עבד על אלבום שבסופו של דבר יהפוך ל-Spirit They're Gone, Spirit They've Vanished.
פורטנר ביקש מלנוקס לנגן על התופים באלבום, והם הקליטו אותם לצד פסנתר וגיטרות אקוסטיות בקיץ 1999. עד לסוף השנה פורטנר חזר למרילנד בסופי השבוע כדי להקליט אובר-דאבינג וכדי לסיים למקסס את האלבום.
הוא שוחרר לבסוף בקיץ העוקב תחת השם Avey Tare and Panda Bear.
במקביל ללימודי הביולוגיה הימית, ווייץ ארגן מופע נויז ב-WKCR, תחנת הרדיו של Columbia College.
בסופי השבוע, הוא ופורטנר לוו תקליטי מוזיקת אוונגרד והאזינו להם לאורך הלילה בחדר המעונות של ווייץ, חוויה שהרחיבה את האופק המוזיקלי של השניים.
בקיץ של שנת 2000, ארבעת החברים בילו מספר חודשים בדירתו של פורטנר בניו יורק כשהם מנגנים באינטנסיביות ביחד תוך שימוש בסינתיסייזרים עתיקים, גיטרות אקוסטיות וכלי בית.
לפי לנוקס, בקיץ זה נוצר הבסיס עבור כל המוזיקה העתידית של אנימל קולקטיב.
עם זאת, כל ההקלטות של תקופה זו נגנבו כאשר פורטנר עבר דירה והעמיס את חפציו לרכבו בלילה שלפני המעבר.
לצד לימודיו, דייב פורטנר ארגן הופעות ב-New York University למשך תקופה מסוימת.
משום שחלק קורס עם Eric Copeland, הוא ארגן מופע עבור להקתו Black Dice ולבסוף השניים הפכו לחברים.
כתוצאה, המוזיקה של הלהקה הפכה לשיתופית יותר בטבעה.
אחרי שהכיר את לנוקס לקופלנד, פורטנר ולנקוס העלו את הופעתם הראשונה ביחד בניו יורק ב-The Cooler ביחד עם Dogg and Pony, Rapture ו-Black Dice.
זו הייתה הפעם הראשונה שהם עטו מסכות ומרחו עצמם באיפור, דבר שמאוחר יותר נהפך למאפיין בולט של ההופעות החיות של הלהקה.
מכאן ואילך, פורטנר הופיע עם מסכה בכל ההופעות של הלהקה בשנתיים הראשונות שלה.
לנוקס חבש קפוצ'ון של דב פנדה על ראשו (כאמור, שם הבמה שלו הוא Panda Bear) ומאוחר יותר התקשט בצבעי פנים.
במהלך סיבוב ההופעות האירופאי של תחילת 2004 הוא חבש פיאה לבנה.
דיב הופיע כשלפרצופו מסכה במהלך סיבוב ההופעות של האלבום Here Comes the Indian.
סיבוב ההופעות באוסטרליה בנובמבר 2006 היה הפעם האחרונה שהלהקה התקשטה במסכות.
לדברי פורטנר, הסיבה שחברי הלהקה נהגו להסוות עצמם הייתה כדי לעזור להם להיות משוחררים יותר וכדי להכניס את הקהל לאווירה שהם רצו להשרות בזמן ההופעה.
מנהג זה נעצר לבסוף משום שהם חשו שהוא עלול להפוך לגימיק שיסיח את תשומת הלב מהמוזיקה.
עם זאת, ווייץ עדיין מתהדר בפנס ראש בהופעות חיות, כפי שעשה מההתחלה.
לאחר שלנוקס ופורטנר הופיעו במועדונים ברחבי ניו יורק כצמד, ווייץ הצטרף בסוף שנת 2000 והחל להופיע עמם.
חלק רב מהחומרים של אותן הופעות יהיה בסופו של דבר חלק מ-Danse Manatee, האלבום שיוציא בשנת 2001 תחת השם Avey Tare, Panda Bear and Geologist.
התהליך של הכנת חומרים בזמן הופעות, הקלטתם לאחר מכן וזניחה של חלקם יהפוך לסימן היכר של אנימל קולקטיב.
לחברות הקרובה עם Black Dice הייתה השפעה עמוקה וארוכה על הלהקה.
בקיץ 2001, Black Dice לקחו אותם לסיבוב הופעות שתועד דרך אלבום הלייב Hollinndagain משנת 2002. האלבום שוחרר דרך St.
Ives, מעין סניף "בוטיק" שמנוהל על ידי חברת התקליטים Secretly Canadian ונוהג להוציא מהדורות תקליטי ויניל מוגבלות בלבד.
Hollinndagain, מוגבל ל-300 עותקים כאשר כל אחד מהם מציג עטיפה ייחודית מעשה עבודת יד, הוא אחד מפריטי האספנים הנדירים ביותר של אנימל קולקטיב.
הוא שוחרר מחדש, כ-CD וכתקליט ויניל, ב-31 באוקטובר 2006 דרך Paw Tracks.
בנקודה הזו, דיב החל להופיע עם הקבוצה.
האלבום הבא שעתיד היה לצאת ללהקה היה Campfire Songs.
הקונספט של האלבום וחלק מהחומרים שבו היו חלק מתקופת ההופעות בניו יורק של פורטנר ושל לנוקס.
האלבום מורכב מחמישה שירים שהוקלטו בלייב וברצף ב-2001 במרפסת המקורה של דודתו של פורטנר במונקטון שבמרילנד.
בניסיונם ליצור אלבום חמים ומזמין כמדורה , החברים הקליטו עצמם מנגנים כאשר אחד מהמיקרופונים ממוקם בחוץ כדי לקלוט את רעשי הסביבה.
הקלטות שנעשו בשטח הפתוח שבקרבת הבית התווספו גם כן.
האלבום המקורי כבר אינו מיוצר, אך Paw Tracks הוציאו אותו מחדש ב-26 בינואר 2010.
לאחר סשן הקלטות זה הם החלו לעבוד על חומרים חדשים ששוחררו לאחר מכן ב-Here Comes the Indian, וניצבו בפני בעיות קשות בתוך הקבוצה.
בתחילת 2002 הם יצאו לסיבוב ההופעות הגדול הראשון שלהם שלקח אותם לדרום ארצות הברית; סיבוב הופעות שלדברי פורטנר התגלה כחוויה מטלטלת למדי.
מיד לפני סיבוב ההופעות הבא שלהם בקיץ, ווייץ קיבל הודעה על כך שהתקבל ללימודי תואר שני באריזונה למסלול לימודים שחשק בו.
לאחר שלושה ימים כאוטיים בדרכים שבהן הוואן של הלהקה שבק חיים, הציוד החל להינזק והכסף החל להיגמר, סיבוב ההופעות עמד על סף ביטול.
ווייץ מתאר שבאותו הרגע היה ברור לכל החברים כי הם יסיימו את סיבוב ההופעות, יכנסו לאולפן כדי להקליט את השירים ואז יזדקקו לחופש זה מזה.
כאשר הם הגיעו לסן פרנסיסקו, הוא החליט לבסוף לבחור בלימודיו ועזב את הלהקה לשנה אחת.
ב-2002, אנימל קולקטיב היו מושא לשמצה על הופעתם באלבום Invoke של Arto Lindsay.
משום שהקבוצה חששה ש-Avey Tare, Panda Bear, Deakin and Geologist יהיה שם ארוך מדי, ומשום שחברות התקליטים המליצו ששם אחיד יותר הוא הכרחי להצלחה בשוק, החליטו החברים לאמץ את שמם הנוכחי.
הם השתמשו בשמה של חברת התקליטים הקודמת שלהם Animal כהשראה לשם שנבחר "Animal Collective".
ההרכב הזה יועד להיות שונה מזה של להקה טיפוסית; הרכב שיעניק לחבריו את החופש לעבוד כזוג, כשלישייה או כרביעייה, כפי שיוכתב על ידי הפרויקט הרלוונטי או על ידי מצב רוחם.
ההוצאה הראשונה שלהם תחת השם הזה הייתה Here Comes the Indian, ששוחרר בשנת 2003 על ידי חברת התקליטים החדשה שלהם, Paw Tracks, שנוצרה ביחד עם Todd Hyman מ-Carpark Records.
אנימל קולקטיב מחליטים אילו חומרים ישוחררו דרך Paw Tracks, בעוד היימן מנהל את העסקים השוטפים.
הקבוצה שמחה למצוא את היימן, אדם בעל ניסיון בניהול עסק שכזה שבנוסף היה מסור למוזיקה של הלהקה.
מש-Paw Tracks נוצרה, Animal פחות או יותר נזנחה.
Here Comes the Indian היה האלבום הראשון שבו כל ארבעת החברים באנימל קולקטיב השתתפו.
המוזיקה של האלבום, טקסטורות סאונד עמוסות ונגינה אנרגטית, הרחיבה את החשיפה של הלהקה באופן משמעותי.
לאחר ששתי ההוצאות בשנת 2003 משכו תשומת לב רבה, Black Dice ערכו היכרות בין הקבוצה לבין Fat Cat Records; היכרות שהסתיימה כשהלהקה פותחת במערכת יחסים עם מעריציה החדשים ב-Fat Cat.
ההוצאה הראשונה של אנימל קולקטיב תחת חברה זו היה אלבום כפול שכלל את Spirit ואת Danse Manatee, שקודם לכן היו זמינים ומוכרים רק באזור ניו יורק.
אחרי שכבות הסאונד העמוסות של Here Comes The Indian, פורטנר ולנוקס מחליטים להתרכז ביצירת חומרים בסיסיים ומופשטים יותר.
כל אחד מהם החל לכתוב ולהלחין והם הופיעו כצמד, לרוב רק עם גיטרות אקוסטיות, תוף בודד, כמה אפקטים וקולותיהם.
הצמד הופיע בעולם רוב השנה עם החומרים החדשים, כשהוא משמש מופע חימום בין היתר ללהקה האיסלנדית múm ול-Four Tet, עד שהשניים חזרו ל-Lamar, קולורדו כדי להקליט את השירים עם Rusty Santos, מוזיקאי ניו יורקי וחבר.
התוצאה הייתה Sung Tongs ששוחרר תחת Fat Cat Records ב-2004. Sung Tongs זכה לתשבחות מהמבקרים עבור ההרמוניות שבו, טקסטורות הסאונד האקזוטיות, המלודיות הקליטות וטבעו המשוחרר.
באותו הזמן, בריאן ווייץ חזר מאריזונה והוא וג'וש דיב חברו לצמד חבריהם שוב.
כל הארבעה החלו לכתוב שירים חדשים ביחד שבסופו של דבר הופיעו בהוצאה שלהם מ-2005 Feels.
אנימל קולקטיב, בתור הצמד Panda Bear & Deakin (הידוע גם בשם Noah's Ark), הופיעו ביפן בפעם הראשונה בפברואר 2004 עם Greg Davis & Ogurusu Norihide, אומנים המוחתמים ב-Carpark Records.
בזמן סיבוב ההופעות שלהם באירופה, Kieran Hebden (הידוע בשם הבמה Four Tet) הכיר את החברים ל-Vashti Bunyan באדינבורו, סקוטלנד.
בהיותם מעריצים של אלבום הקאלט הפולקי של הזמרת משנת 1970, Just Another Diamond Day, הקבוצה סעדה לארוחת ערב עם Bunyan וביקשו לשתף עמה פעולה במספר הקלטות.
הקבוצה עודדה אותה לשיר בשלושה שירים שנותרו עוד מתקופת Sung Tongs.
השירים שוחררו ב-Prospect Hummer EP בתחילת 2005. ווייץ, שהתחיל לעבוד במשרה מסודרת בתחילת 2004, לא יכול היה להצטרף לסיבוב הופעות זה ולכן פספס את סשן ההקלטות עם Bunyan, אך הוא תרם שיר אינסטרומנטלי אחד ל-EP.
ההוצאה הזו ב-2005 הובילה את Fat Cat Records להחתים את Vashti Bunyan, שסוף סוף כתבה, הקליטה ושחררה אלבום שני, ובכך סיימה פסק זמן יצירתי של 30 שנה.
באוקטובר 2005, אנימל קולקטיב הוציאו לאור את אלבום האולפן השישי שלהם Feels, שהוקלט בסיאטל עם Scott Colburn, חבר הלהקה Climax Golden Twins הידוע בעבודתו עם ההרכב Sun City Girls.
לאחר Feels, אנימל קולקטיב תכננו את סיבוב ההופעות המקיף ביותר שלה שנמשך לתוך סתיו 2006 וכלל ביקורים באוסטרליה ובניו זילנד בפעם הראשונה, לצד השתתפות בפסטיבלים באירופה, והופעות בצפון אמריקה.
בקיץ 2006, אביו של דיב נפטר, אירוע שהוביל לביטולו של מופע לאחר שני שירים בלבד בפסטיבל Rock Herk ב-15 ביולי.
בשלהי סתיו 2006, אנימל קולקטיב שחררו את People באוסטרליה כתקליט "7 ובעולם כתקליט "12 בתחילת 2007. ההוצאה כללה שלושה שירים "People", "Tikwid" ו-"My Favorite Colors", כמו גם גרסת לייב ל-"People".
בינואר 2007, חברת התקליטים Domino Recordings Company הכריזה שהיא תוציא לאור את האלבום החדש, אז עוד חסר השם, של אנימל קולקטיב.
במהלך ההקלטות בתחילת 2007 ג'וש דיב הכריז שהוא לוקח פסק זמן עד הסתיו מהשתתפות בהופעות חיות בגלל סיבות אישיות שונות.
אנימל קולקטיב הופיעו כשלישייה מאותו רגע ועד סוף 2009, כאשר Deakin חזר להופיע עמם ב-2011.
ב-4 ביולי 2007, Strawberry Jam הודלף לרשת.
האלבום יצא בארצות הברית ב-11 בספטמבר 2007 וזכה לתשבחות מיידיות, בחלקו בגלל התמקדות רבה בשירה.
האלבום הוכרז כאלבום השנה של פיצ'פורק ושל Tiny Mix Tapes.
ב-27 באפריל 2007, פורטנר, תחת השם Avey Tare, הוציא את האלבום Pullhair Rubeye עם אשתו Kría Brekkan, חברה לשעבר בהרכב האיסלנדי múm.
הלהקה הופיעה רבות לאורך שנת 2007 כשהיא משלימה מספר סיבובי הופעות באמריקה ובאירופה.
מתחילת מאי 2007 הלהקה הציגה מספר שירי לייב מהתקופה שלאחר Strawberry Jam.
ב-5 באוקטובר 2007, הלהקה, בהרכבה המלא (בניגוד להופעות של 2007 ושל 2008 אז הופיעו כשלישייה), הופיעה בבכורה טלוויזיונית בתוכנית הלילה של Conan O'Brien כשהם מבצעים את שירם "#1" כדי לקדם את Strawberry Jam.
ב-12 במרץ 2008, Water Curses EP דלף ושוחרר ב-5 במאי.
ב-9 באפריל, השיר "Water Curses" שוחרר כשלעצמו בגרסה דיגיטלית.
בתחילת 2008 בעודם שלישייה, הלהקה נכנסה לאולפן כדי להקליט שירים לאלבומם השמיני.
האלבום, Merriweather Post Pavilion, נקרא אחר מתחם הופעות ופסטיבלים הממוקם ביערות מרילנד הנושא את אותו השם, ושוחרר ב-6 בינואר 2009. הסינגל הראשון מהאלבום היה "My Girls".
עוד טרם ליציאת האלבום, מספר מגזיני מוזיקה כגון Fact Magazine החלו להתייחס אליו כאל "האלבום הטוב ביותר של 2009", בעוד Uncut Magazine כינה אותו כאחד מציוני הדרך האמריקאיים של המאה הנוכחית.
הלהקה תכננה לצאת לסיבוב הופעות באירופה ובארצות הברית ב-2009, בעודם אחד מהמופעים המובילים בפסטיבל ATP New York בספטמבר, שם לנוקס הופיע במופע סולו תחת השם Panda Bear.
בהופעות הראשונות של תחילת 2009 הלהקה הציגה שיר חדש, "What Would I Want?
בהופעות של מאי 2009 החברים הציגו את השיר "Bleed".
שירים אלו הופיעו מאוחר יותר ב-Fall Be Kind EP.
בהופעה טלוויזיונית זו, כמו בהופעות של 2007–2009, הלהקה הופיעה כשלישייה, ללא ג'וש דיב.
ארבעה רקדנים עטופים ביריעות הופיעו גם כן על הבמה מאחורי הלהקה, דבר שטרם קרה בהופעותיהם החיות.
בריאיון ל-Pitchfork, פורטנר הודיע שהסינגל האחרון מהאלבום יהיה "Brother Sport", ששוחרר ב-9 בנובמבר בגרסת ויניל עם גרסת לייב לשיר "Bleed" כבי-סייד.
Sky", שהכיל את הסימפול החוקי הראשון ללהקת Grateful Dead.
במשך ארבע שנים, הלהקה עבדה על ODDSAC, אלבום ויזואלי, ביחד עם Danny Perez שביים את קליפ הווידאו לשירים "Who Could Win a Rabbit" ו-"Summertime Clothes" של החבורה.
הסרט כלל צילומים שפותחו ונערכו במקביל למוזיקה שהוקלטה עבורם.
לנוקס הסביר שהם רצו ליצור סרט שיהיה דומה למה שרואה אדם כשהוא עוצם את עיניו בזמן שהוא מאזין למוזיקה של אנימל קולקטיב.
ווייץ הוסיף ואמר שזוהי היצירה האקספרימנטלית ביותר של החברים.
בכורת הסרט נערכה בפסטיבל הסרטים Sundance ב-26 בינואר 2010. ODDSAC הוקרן בבתי קולנוע בצפון אמריקה ובאירופה באביב 2010, ובאוגוסט שוחרר על גבי DVD.
לצד הופעות בניו זילנד ובאוסטרליה בדצמבר 2009, הלהקה תכננה לקחת פסק זמן מסיבובי ההופעות של השנתיים האחרונות כדי להתמקד יותר ביצירה ובכתיבה של מוזיקה.
ב-12 בנובמבר, לנוקס הודיע על מספר הופעות שיערוך באירופה בתחילת 2010 כדי לקדם את החומרים העצמאיים שלו תחת השם Panda Bear.
ב-4 במרץ 2010, פורטנר, ווייץ ודיב שיתפו פעולה פעם נוספת עם Danny Perez בהופעה האור-קולית Transverse Temporal Gyrus ב-Solomon R.
Guggenheim Museum שבניו יורק כדי לציין 50 שנה להקמתו.
שנתיים מאוחר יותר הוכרז שאוסף של הקלטות אולפן והקלטות לייב מאותו פרויקט ישוחרר כתקליט ויניל "12 ב-21 באפריל לכבוד Record Store Day של שנת 2012.
במהלך מספר ראיונות במחצית השנייה של 2010, לנוקס ופורטנר הזכירו תכנונים עבור האלבום הבא של אנימל קולקטיב כגון כתיבה מרוכזת במקום אחד והקלטות השירים טרם לקיחתם לסיבוב הופעות, שני מאורעות שלא התרחשו זה זמן רב.
פורטנר חשף באוקטובר שהלהקה תעבור בקרוב בחזרה לבולטימור כדי לכתוב את המוזיקה שם.
לקראת סוף אוקטובר 2010, הפסטיבל All Tomorrow's Parties הודיע שאנימל קולקטיב יאצרו ויופיעו בראש הפסטיבל הבריטי במאי 2011. בנובמבר 2010 אושר שדיב יצטרף לחבורה להופעה הזו כמו גם לשאר ההופעות בסיבוב זה.
טרם לסיבוב ההופעות האירופאי של 2011, כל ארבעת חברי הלהקה ערכו מספר הופעות בקליפורניה כולל אחת ב-Coachella Music Festival.
בהופעות, הלהקה ניגנה בעיקר את שיריהם החדשים שטרם הולקטו.
ב-18 באפריל הוכרז שאנימל קולקטיב יערכו מופע ב-9 ביולי 2011 ב-Merriweather Post Pavilion, המתחם שעל שמו נקרא אלבומם השמיני.
במהלך תקופה זו, החברים הוזמנו על ידי Maryland Film Festival לבחור סרט אהוב ולחלוק אותו עם הקהל.
בערב של ה-6 במאי 2011, פורטנר, ווייץ ודיב הציגו צילום 35mm נדיר של הסרט The Boxer's Omen של Shaw Brothers משנת 1983. החברים ציינו שסרט אהוב נוסף עליהם הוא House, סרט אימה יפני משנת 1977.
פורטנר, במהלך ריאיון, חשף שהם זה עתה סיימו את סשן הכתיבה ומתכוונים להתחיל את סשן ההקלטות בינואר 2012 עבור אלבומם הבא.
ב-6 במאי 2012 הם הכריזו עם יציאתו של הסינגל Honeycomb / Gotham בפורמט "7 דרך Domino Records.
שני השירים הפכו מיד זמינים לשמיעה דרך אתר האינטרנט של הלהקה.
שבוע מאוחר יותר, אנימל קולקטיב שחררו סרטון לאתר האינטרנט שלהם שציין שהאלבום החדש, Centipede Hz, יצא בספטמבר 2012.
ב-1 בספטמבר 2015, הלהקה הכריזה על אלבום לייב משולש, Live at 9:30, שיצא במהדורה מוגבלת ב-4 בספטמבר 2015.
ב-15 ביולי 2015, EastWest Studios הודיעו שלהקה סיימה את הקלטת אלבומה החדש באולפנים שלהם.
פורטנר אישר שהסינגל "FloriDada" ישוחרר ב-30 בנובמבר.
Avey Tare (דייוויד פורטנר; קולות, גיטרה, סינתיסייזר, קלידים, פסנתר, כלי הקשה וסיטר).
מקור השם הוא ב"קריעה" של השם דייוויד (Davey), ומכאן Avey Tare.
Panda Bear (נואה לנוקס; קולות, כלי הקשה, סימפולים, סינתיסייזר, אלקטרוניקה וגיטרה).
מקור השם בדב הפנדה שצייר על גבי הקלטות של שיריו הראשונים שחילק לחבריו.
Deakin (ג'וש דיב; סינתיסייזר, גיטרה, קולות, כלי הקשה, סמפלר, drum pad וגיטרה בס).
מקור השם באותיות של השם Conrad Deacon, תחתיו נהג לכתוב לשאר החברים.
הוא השתמש בכתיב שונה של השם באלבומים השונים: "Deaken" ב-Here Comes the Indian, "Deakin" ב-Feels, "Deacon" ב-Strawberry Jam ושוב "Deakin" עבור Centipede Hz.משום שנעדר מהופעות הלהקה מאז תחילת 2007, הוא החל להופיע לבד ב-2010 (תחת השם "Deakin", לבקשתו של המוזיקאי מבולטימור Dan Deacon כדי למנוע בלבול).
הוא חזר ללהקה ב-2010, אך שוב לא השתתף בהקלטות של Painting With.
Geologist (בריאן ווייץ; אלקטרוניקה, סימפולים, קולות, סינתיסייזר, פסנתר וכלי הקשה).
מקור השם נעוץ בפנס הראש שהוא נוהג לחבוש בהופעות כדי לראות את הכלים האלקטרוניים.
חבר שגה והסיק שבריאן למד גאולוגיה בקולג' (הוא למד ביולוגיה ימית).
Angeleyes (או Angel Eyes) הוא שיר פופ שנכתב על ידי להקת הפופ השוודית ABBA בשנת 1979. השיר Angeleyes יצא לאור כאיי-סייד כפול עם Voulez-Vous בתוך אלבום שנקרא גם הוא Voulez-Vous.
המילים והלחן נוצרו על ידי חברי להקת אבבא בני אנדרסון וביורן אולבאוס.
השיר נהיה פופולרי במיוחד בממלכה המאוחדת והגיע למקום השלישי בטופ 40 בכל בריטניה.
Angel Heart (בעברית: לב של מלאך) הוא אלבום האולפן התשיעי של הזמרת הולשית בוני טיילר.
האלבום יצא לאור ב-5 באוקטובר 1992, ועמו ככל הנראה יצאו שני סינגלים; "Fools Lullaby", "I Cry Myself to Sleep at Night" אשר זכו להצלחה נאה ברחבי העולם.
האלבום זכה גם הוא להצלחה מרשימה כאשר הצליח למכור למעלה מ-250,000 עותקים בגרמניה, 100,000 עותקים בנורווגיה, 25,000 עותקים באוסטריה, ו-25,000 עותקים בשווייץ, ובנוסף הצליח להיכנס לעשירייה הפותחת במצעד האוסטרי, ולהגיע למקום ה-4 במצעד הנורווגי.
בשנת 1992, הודיעה טיילר כי אלבום האולפן התשיעי שלה אמור לצאת בזמן הקרוב.
האלבום לבסוף יצא ב-5 באוקטובר באותה שנה ובמהרה זכה להצלחה רבה, המבקרים שיבחו רבות את הזמרת על השירים והסינגלים שיצאו מן האלבום ובנוסף טיילר אף כתבה שיר בשם "You're the Greatest Love", אשר זכה לשבחים רבים גם על הכתיבה, וגם על עצם היותו בין השירים המרגשים והחזקים ביותר מן האלבום.
על עטיפת האלבום ניתן לראות את טיילר כשהיא לובשת שמלה אדומה עם מעיל עור שחור, ולב אדום בוהק שמהווה את הקונספט של האלבום "לב של מלאך", בו היא הביאה לב אדום אשר מתאר את ליבו של המלאך.
האלבום הצליח להיכנס לעשירייה הפותחת במצעד באוסטריה, ובנוסף להיכנס למקום ה-4 במצעד בנורווגיה.
מקוםתוארמכירותאוסטריה (IFPI Austria)זהב25,000גרמניה (BVMI)זהב250,000נורווגיה (IFPI Norway)פלטינה 2×100,000שווייץ (IFPI Switzerland)זהב25,000
Angels Cry (בעברית: מלאכים בוכים) הוא שיר של הזמרת מריה קארי מתוך אלבומה Memoirs of an Imperfect Angel.
השיר יצא כסינגל החמישי והאחרון מהאלבום ב-26 בינואר 2010 על ידי דאף ג'אם.
השיר הגיע למקום ה-89 במצעד השירים שביפן.
השיר נכתב על ידי קארי עצמה, טריקי סטיוארט, ג'יימס "ביג ג'ים" וויט וקריסטל ג'ונסון והופק על ידי השלושה הראשונים.
מבחינה לירית השיר מדבר על ניסיון לתקן מערכת יחסים שבורה וכי אהבה אמיתית מתרחשת פעם אחת אם כי יש כאלה שמרפשים את המילים גם כאהבה לאלוהים.
בארצות הברית השיר הגיע למקום ה-26 במצעד השירים למבוגרים והיה לשיר ה-8 של קארי שנכנס למצעד זה ולראשון של ני-יו ובנוסף הוא היה השיר השני מהאלבום לעשות זאת ובכך בפעם הראשונה בקריירה שלה קארי הצליחה להכניס שני שירים למצעד זה מאותו אלבום מאז אלבומה השישי.
במצעד ההיפ-הופ וה-R&B השיר הגיע למקום ה-90 אך במצעד שירי ה-R&B הבריטי הגיע למקום ה-28. באופן כללי השיר לא זכה להצלחה בעולם, בין המדינות הבודדות בהם השיר הצליח היה דרום קוריאה בו השיג השיר קצת הצלחה כאשר הגיע למקום ה-4 במצעד השירים הדיגיטליים.
הקליפ לשיר בוים על ידי בעלה לשעבר של קארי ניק קאנון.
הקליפ מתחיל בו רואים את קארי הולכת בגשם ופוגשת את ני-יו באולפן ההקלטות ולאחר מכן הם שרים את השיר יחד באולפן ההקלטות.
מדינהתאריך יציאהפורמטחברת תקליטיםמקורארצות הברית26 בינואר 2010רדיו קצביאיילנד דאף ג'אםרדיו אורבניקנדה23 בפברואר 2010הורדה דיגיטליתארצות הברית
"Angel" (בעברית: "מַלְאָכִית") הוא סינגל של הזמרת-יוצרת האמריקאית מדונה מתוך אלבומה השני, Like a Virgin.
השיר יצא לאור ב-10 באפריל 1985, על ידי חברות התקליטים האחים וורנר וסייר רקורדס, כסינגל השלישי מהאלבום.
הוא נכתב על ידי מדונה עצמה וסטיבן בריי והופק על ידי נייל רוג'רס.
השיר היה בין הראשונים שעליהם עבדה מדונה בהקלטות האלבום.
לדברי מדונה, שואב השיר השראה מסיפור של אישה שיש לה מלאך ששומר עליה והיא מתאהבת בו.
במדינות מסוימות השיר יצא בפורמט 12 ביחד עם השיר "Into the Groove" ולכן דורג כמוהו.
לשיר במקור תוכנן לצאת וידאו קליפ, אך מסיבות לא ידועות יציאתו בוטלה ובמקום זה בממלכה המאוחדת יצא קליפ חלופי בו נראים אוסף של קטעי וידאו קודמים של מדונה.
מבחינה מוזיקלית השיר בנוי משלושה אקורדים עולים, אשר משממים את הבתים והפזמון.
בפזמון ישנם גם הרמוניות קוליות של מדונה עצמה והמילים שחוזרות על הדימוי המלאכי של המושיע שלה.
הביקורות לשיר היו מעורבות, חלק מהמבקרים כינו את השיר כ"קלאסיקה", אך חלק טענו שהוא דומה מדי לשירים קודמים שלה.
השיר הגיע למקום החמישי בארצות הברית, ונהיה לשיר החמישי שלה ברציפות לעשות זאת.
בנוסף לכך, הגיע השיר למקום הראשון במצעד הדאנס, למקום הראשון באוסטרליה ולחמישייה הפותחת בקנדה, אירלנד, יפן, ניו זילנד, ספרד וממלכה המאוחדת.
על מנת לקדם את השיר ביצעה אותו מדונה בסיבוב ההופעות, "The Virgin Tour".
מקוםתאריםמכירותארצות הברית (RIAA)זהב1,000,000הממלכה המאוחדת (BPI)205,000יפן (Oricon Charts)20,190סיכוםבכל העולם1,000,000
Animal (בעברית: בעל חיים) הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-9 באוגוסט 2018, כסינגל החמישי והאחרון מתוך אלבומו השני, Bloom, על ידי חברת התקליטים EMI אוסטרליה.
השיר הגיע למקום ה-16 במצעד השירים החמים שבניו זילנד.
השיר נכתב על ידי טרוי סיון, לילנד, יאשיהו שרמן, אריאל ראצ'שייד, ג'אם סיטי ועלי X והופק על ידי לילנד, בובי קרליק, ראצ'שייד, באדי רוס, בראם אינסקור וג'אם סיטי.
השיר הוא שיר בסגנון הפופ, המאפיין שירים נוספים מתוך האלבום.
עם השיר הופיע סיון פעמים רבות בסיבוב ההופעות הרביעי שלו, "The Bloom Tour".
Angel with an Attitude (בעברית: מלאך עם גישה) הוא אלבום האולפן השישי של זמרת הפופ האמריקאית סמנתה פוקס.
האלבום יצא לאור ב-18 באוקטובר 2005, על ידי חברות התקליטים לה שאפל רקורדס ופוקס רקורדס.
עם יציאתו נכנס האלבום אל המקום ה-476 במצעד האלבומים האוסטרלי.
אלבום זה הוא האלבום הראשון של פוקס אותו היא הפיקה בעצמה.
חלק מהשירים אשר נכללו בו, נכתבו על ידה גם כן.
בנוסף לכך, באלבום נכלל השיר "Touch Me 2007", שהוא גרסה מחודשת של השיר "".
כמה שנים לאחר צאתו, הועלה האלבום לרשת הזרמת המדיה ספוטיפיי.
"Angel" (בעברית: "מַלְאָך") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser.
השיר יצא לאור ב-15 באוקטובר 2012, כסינגל הראשון והפותח מתוך האלבום, על ידי חברת התקליטים שמחה LLC.
השיר הגיע למקום ה-42 במצעד שירי הדאנס קלאב.
השיר נכתב על ידי ג'רי בארנס, ביחד עם סאלי הרברט והופק על ידי מייק הדג'ס וסאלי הרברט גם כן.
בשנת 2001, ביצעה הרברט את השיר עבור פסקול הסרט "קראש", בו השתתפה השחקנית אנדי מקדואל.
בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו.
הווידאו קליפ המלא שיצא עבור השיר הועלה לערוץ היוטיוב הרשמי של שרה ברייטמן ב-10 באוקטובר 2012. הקליפ היה זמין להורדה דיגיטלית ב-30 באוקטובר באותה השנה.
הקליפ מכיל בתוכו קטעי ווידאו שונים שצולמו במצלמה ביתית, ואוגדו לסרטון וידאו שלם.
נכון ל-11 בספטמבר 2019, מונה הצפיות של הקליפ עומד על כ-1.5 מיליון צפיות.
במקור, הוקלט השיר בשנת 2001, על ידי סאלי הרברט, תוך שתיפקד כשיר הנושא בסרט "Crush".
אזורתאריך יציאהפורמטמקוראירופה15 באוקטובר 2012הורדה דיגיטליתמקסיקוארצות הברית16 באוקטובר 2012קנדהיפן24 באוקטובר 2012
Angel by the Wings (בעברית: מלאך לפי הכנפיים) הוא סינגל שהוקלט על ידי הזמרת האוסטרלית סיה.
השיר יצא לאור ב-2 בדצמבר 2016, כשיר הנושא של הסרט "The Eagle Huntress".
בסמוך לצאת השיר הזה, יצא השיר "Never Give Up", אותו הקליטה סיה עבור סרט קולנוע גם כן.
עם יציאתו נכנס השיר אל המקום השישי במצעד השירים שבניו זילנד.
השיר נכתב על ידי סיה, ג'סי שטקין ושון דגלאס והופק על ידי ג'סי שטקין גם כן.
גיל קאופמן ממגזין הבילבורד תיאר את השיר כשיר "מעורר השראה" וזאת תוך שהוא הוסיף כי "הוא מה שצריך כדי להשלים את הסרט עד הסוף".
בנוסף לכך, בן קיי מ-Consequence of Sound סקר את השיר גם כן, תוך ששיבח את הפזמון שלו.
האודיו הרשמי של השיר הועלה לערוץ היוטיוב של סיה ב-2 בדצמבר 2016, תוך שצבר למעלה מ-21 מיליון צפיות.
Angels Advocate Tour הוא סיבוב ההופעות השביעי של הזמרת האמריקאית מריה קארי, אשר החל ב-31 בדצמבר 2009 בניו יורק והסתיים ב-26 בספטמבר 2010 בסינגפור.
סיבוב ההופעות נועד לקדם את אלבומה Memoirs of an Imperfect Angel.
הוא כלל 26 הופעות בצפון אמריקה, אסיה, אפריקה ודרום אמריקה.
סיבוב ההופעות גרף 9.1 מיליון דולר מ-23 יעדים בצפון אמריקה ומכר 88,930 כרטיסים מ-18 יעדים.
לאחר שביצעה סדרה של הופעות לקידום האלבום באולם הקונצרטים "Pearl Theater" החלו שמועות לגבי סיבוב הופעות חדש לזמרת.
בדצמבר 2009 הוכרז באופן רשמי סיבוב ההופעות בעמוד הטוויטר הרשמי של הזמרת ובדף האינטרנט הרשמי שלה ונחשף גם השם שלו.
שם האלבום הוא בהשראת השיר "Angels Cry" מתוך האלבום.
תחילה תוכנן סיבוב ההופעות להתקיים בצפון אמריקה ובמצרים בלבד, אך בסופו של דבר הוא הורחב ליעדים נוספים.
"Make It Happen" (בהופעה עם רקדני ליווי) [הפסקה]
"It's Like That" (בשילוב שירים נוספים)
"Rock with You" (ביחד עם טריי לורנז)
Angel with Tattoos (בעברית: מלאך עם קעקועים) הוא המיני-אלבום החמישי של הזמרת-יוצרת האמריקאית סקיילר גריי.
האלבום יצא לאור ב-18 באוקטובר 2019 בהוצאה עצמית.
מתוך המיני-אלבום יצאו שני הסינגלים "Shame on You" ו-"Angel with Tattoos", האחרון נחשב לשיר הנושא מתוכו.
Angels Among Us (בעברית: מלאכים בינינו) הוא מיני-אלבום שהוקלט על ידי מקהלת המשכן המורמוני והזמרת האמריקאית קריסטין צ'נוות'.
המיני-אלבום יצא לכבוד חג המולד והוא הופק על ידי מאק וילברג וריאן טי מרפי, תוך שהוקלטו במסגרתו שירי חג ידועים כמו "O Holy Night" ו-"".
המיני-אלבום הגיע למקום הרביעי במצעד האלבומים הקלאסיים.
Angoroj (מאספרנטו לעברית: חרדות) הוא סרט פשע משנת 1964, שהוא הסרט העלילתי הראשון שהופק כולו באספרנטו.
עלילת הסרט עוסקת בחייהם של קבוצת עבריינים בשולי החברה הפריזאית, העוסקים בגניבה, שוד ורצח.
הוא בוים והופק על ידי ז'ק-לואי מהא (Jacques-Louis Mahé).
מהא שהיה קולנוען וצלם כתב את התסריט ואף השקיע מכספו להפקת הסרט, והשחקנים היו חברי קבוצת 'Internacia Arta Teatro' (התיאטרון האומנותי הבינלאומי).
הפקת הסרט נמשכה לאורך שנת 1963–1964, אבל עם יציאתו הוא לא זכה לאהדה רבה.
מהא, שהשקיע בסרט סכום כסף גדול, האשים את אגודת האספרנטו העולמית שלטענתו החרימה את הסרט.
בייאושו, הרס את מרבית העותקים של הסרט, ונותרו ממנו רק שניים, שנרכשו בסופו של דבר על ידי שאטו דה גרסילון ועמותת האספרנטו הבריטית; וכן את המקור, ש-Kooperativo de Literatura Foiro (קואופרטיב היריד הספרותי) הצליח לאתר בשנת 1991 ולהפיק ממנו קלטת וידאו בת 61 דקות.
בין השחקנים המופיעים בסרט גם ריימונד שוורץ, ידידו של מהא, אשר הפיק עוד קודם לכן, בתקופת מלחמת העולם השנייה, סרט תעמולה אילם עם כיתוב באספרנטו בשם Antaŭen!
עבריין מפתה אל ביתו אספן משוק הפשפשים, על מנת שיבחן את האוטוגרפיות שבידיו במטרה לקנות אותם.
אולם בפועל מדובר במלכודת, והעבריין יחד עם שותף שלו לפשע רוצחים את האספן וגונבים את ארנקו.
בתחילה רבים השניים על 50 הפרנקים שמצאו בארנק, אולם השותפה שלהם מגלה בין חפציו גם מכתב ישן המספר על אישה שכעסה על אהובה ומודיעה לו כי היא עוזבת אותו לטובת גבר אחר.
במכתב אחר שמצאות מודיעה האישה כי היא סולחת לגבר הנמען.
המכתב מעיד כי האישה מתה וכי טרם מותה ביקשה להזמין אותו לוילה שלה למצוא במרתף תיבה מיוחדת.
הפושעים מתכננים ללכת יחד לוילה כדי לגנוב את התיבה.
אחד מהם, מחליט להקדים את חברו ומתגנב לוילה בשעה מוקדמת יותר.
האישה והעבריין השני מגיעים לוילה ויורדים למרתף ומוצאים בו ארון-קבורה ואת גופת חברם מוטלת לצידו.
האישה מרגישה שהם מאוימים ורוצה לברוח, אך הגבר נחוש להישאר ולחפש את האוצר, ובסופו של דבר מגלה את ההפתעה שהכינה כותבת המכתב לאהובה לשעבר.
Anghami היא פלטפורמת הזרמת המוזיקה החוקית הראשונה בעולם הערבי.
הפלטפורמה הושקה בנובמבר 2012, תוך שהיא כוללת בתוכה מוזיקה ערבית ומוזיקה בינלאומית, הניתנת להורדה דיגיטלית ולהאזנה.
היא ידועה בעיקר במזרח התיכון וצפון אפריקה וכוללת בתוכה את קטלוג המוזיקה הגדול ביותר של תוכן מורשה של חברות התקליטים הערביות הגדולות ביותר, כגון מלודי רקורדס, מאזיקה רקורדס, פלטינה רקורדס וחברות תקליטים עצמאיות נוספות.
בנוסף לכך, היא מחזיקה בקטלוג מוזיקה של חברות תקליטים מהגדולות בעולם כמו סוני מיוזיק אנטרטיינמנט, יוניברסל מיוזיק גרופ ו-EMI.
Anghami הוא אחד משירותי המוזיקה הדיגיטליים הגדולים ביותר במזרח התיכון, והוא ממומן על ידי MEVP.
בדצמבר 2018, הוערך שווי הפלטפורמה בלמעלה מ-120 מיליון דולרים, ודווח כי יש בה למעלה ממיליארד השמעות בכל חודש.
עוד דווח כי יש בה למעלה מ-73 מיליון מנויים.
Anghami נוסדה על ידי אדי מרון, ואלי חביב בלבנון, והושקה בהתחלה כאפליקציה לטלפון הסלולרי בלבד, עם הסיסמה "הרעיון הוא שבכל מקום שתגיע, תמצא את המוזיקה שלך".
ארבעה חודשים לאחר השקתו, היו ל-Anghami למעלה ממיליון מנויים.
בהמשך, דווח על מיליון מנויים נוספים.
בשנת 2013, נוסדה שותפות בין Anghami לפייסבוק.
בשנת 2016, דווח כי הכנסותיה של החברה מוערכת בלמעלה מ-10 מיליון דולרים.
מטה החברה המרכזי ממוקם באבו דאבי באיחוד האמירויות הערביות.
"Angel Baby" (בעברית: "תינוק מלאך") הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-10 בספטמבר 2021, על ידי חברות התקליטים EMI, יוניברסל מיוזיק וקפיטול רקורדס, והוא היה שיר הסולו הראשון שהוציא סיון מאז "" באוגוסט 2020.
ב-27 באוגוסט 2021 הודיע סיון ברשתות החברתיות על הסינגל, וכתב כי "הבלדה ההומואית הפסיבית, הרגשנית, העסיסית, המסורה והאוהבת 'Angel Baby' תצא ב-10 בספטמבר".
השיר יצא מספר חודשים אחרי השיר "You" של הדי-ג'יי רגארד בהשתתפות סיון וטייט מקריי, אשר הגיע למקום הראשון במצעד שירי הדאנס קלאב האמריקאי, והיה לשירו השלישי של סיון שמגיע לראש מצעד של בילבורד, אחרי "Youth" ו-"".
בריאיון למגזין NME, הסביר סיון כי השיר הוא "ההזדמנות שלי לעשות בלדת כוח מעריצה, מסורה, מוכת-אהבה, מגה-פופית והומואית.
חשבתי שאנחנו צריכים עוד קצת כאלה".
השיר נכתב על ידי סיון, ג'יימס אברהרט , ג'ייסון אביגן, שרה הדסון ומייקל פולק.
בשיר סיון מתוודה בפני המאהב שלו על שהציל אותו, ואומר לו "כמעט מתתי, אבל אתה החזרת אותי לחיים".
בפזמון הוא מודה שהוא רוצה "להישאר ברגע הזה לנצח" בגלל שהוא "מפחד שהחיים לא יכולים להשתפר", ושהמאהב שלו הקריב הרבה כדי להיות איתו ו"ויתר על גן עדן כדי שנוכל להיות ביחד", ומצהיר כי הוא "התינוק המלאך" שלו.
בעטיפת הסינגל הרשמית נראה סיון בלי חולצה בוהה בקרקע, כשהוא לובש מכנסי ג'ינס ומגן אשכים לבן.
הוא עומד מול שמיים כחולים מעוננים וכנפי מלאך קטנות מניאון תלויות על גבו.
גם בתמונות אחרות שצולמו לקידום הסינגל הנושא דומה, בהן תמונה בשחור-לבן של סיון יושב על גדר כשהוא לובש מכנסי עור צמודים כסופים ועל גבו כנפיים לבנות ומכוסות נוצות, ותמונת קלוז-אפ של סיון כשהוא לובש חולצה לבנה במקלחת ששימשה גם כן לפרסום השיר.
קליפ חזותי אשר בוים על ידי לוקאס כימוטי, בו מופיע סיון רוקד כשהוא לובש כנפי מלאך גדולות, הועלה לערוץ היוטיוב הרשמי של טרוי סיון ב-10 בספטמבר 2021.
המבקרים שיבחו את ה"כמיהה והרומנטיקה" שבשיר, ותיארו אותו כ"בלדת אהבה ספוגת-נוסטלגיה", עם "תפארת סינתיסייזר קולנועית בסגנון שנות ה-90".
מדינהתאריך יציאהפורמטחברת תקליטיםמקורעולם10 בספטמבר 2021הזרמת מוזיקה • הורדה דיגיטליתEMI • יוניברסלארצות הברית27 בספטמבר 2021מוזיקה עכשווית למבוגריםקפיטול28 בספטמבר 2021רדיו להיטים עכשוויים
"Angels like You" (בעברית: "מלאכים כמוך") הוא שיר שהוקלט על ידי הזמרת-יוצרת האמריקאית מיילי סיירוס, מתוך אלבום האולפן השביעי שלה, Plastic Hearts.
השיר יצא לאור ב-12 במרץ 2021, על ידי חברת התקליטים RCA רקורדס, כסינגל השלישי מתוך האלבום.
השיר הגיע למקום השביעי במצעד השירים מתחת להוט 100.
השיר נכתב על ידי מיילי סיירוס, ראיין טדר, אלי טמפוסי, אנדרו ואט ולואי בל והופק על ידי לואי בל ואנדרו ואט גם כן.
"Angels like You" יצא במקור ב-27 בנובמבר 2020, לצד אלבום האולפן השביעי של סיירוס, Plastic Hearts.
קליפ לשיר יצא לאור ב-8 במרץ 2021. הוא נשלח לרדיו להיטים עכשוויים באוסטרליה, לאחר מכן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.
הווידאו קליפ הרשמי של השיר פורסם ב-8 במרץ 2021, ארבעה ימים לפני שיצא כסינגל רשמי באוסטרליה (שם נשלח לרדיו להיטים עכשוויים).
הקליפ צולם ב-7 בפברואר 2021, בהופעתה של סיירוס בתערוכה שהתקיימה לפני סופרבול LV.
בסוף הקליפ פרסמה סיירוס הצהרה בנוגע לדעותיה אודות חיסון נגד COVID-19.
נכון לאוקטובר 2021, מונה הצפיות של הקליפ עומד על למעלה מ-30 מיליון צפיות.
מדינהתאריך יציאהפורמטחברת תקליטיםמקוראוסטרליה12 במרץ 2021רדיו להיטים עכשווייםסוניאיטליה9 באפריל 2021
אנימל קרוסינג היא סדרת משחקי וידאו מהז'אנר של משחקי סימולציה של אינטרקאציה חברתית שפותחו ופורסמו על ידי חברת נינטנדו.
הקונספט של סדרת המשחקים נוצר במקור על ידי מפתחים המשחקים היפנים קאטסויה אגוצ'י והיסאשי נוגאמי.
במשחקי אנימל קרוסינג השחקן משחק בדמות אשר חיה בכפר אשר מאוכלס בבעלי חיים אנתרופומורפיים שונים ואשר מסוגל לקחת חלק בפעילויות מרובות כמו בין היתר דַּיג, תפיסת חרקים וחיפוש אחר מאובנים.
הסדרה עושה שימוש בשעון ובלוח השנה הפנימיים של קונסולת המשחק על מנת לדמות את הזמן החולף בעולם האמיתי.
מאז השקתו הראשונית של המשחק הראשון של Animal Crossing בשנת 2001 הושקו בסך הכל חמישה משחקי Animal Crossing - כל אחד מהמשחקים בסדרה הושק עבור קונסולה שונה - נינטנדו 64, נינטנדו DS, Wii, נינטנדו 3DS ונינטנדו סוויץ'.
הסדרה זכתה להצלחה ביקורתית ומסחרית ומכרה לאורך השנים מעל ל־60 מיליון יחידות ברחבי העולם.
כמו כן לאורך השנים פיתחה נינטנדו גם שלושה משחקי ספין-אוף של אנימל קרוסינג - Animal Crossing: Happy Home Designer לקונסולת הנינטנדו 3DS, את המשחק Animal Crossing: Amiibo Festival לקונסולת המשחק Wii U ואת המשחק Animal Crossing: Pocket Camp למכשירים ניידים.
בעוד שבכל משחק בסדרה ישנם כפריים שונים, דמויות בולטות מסוימות מופיעות בכל המשחקים.
טום נוּק - שועל-רקון יפני שעובד כבעל חנות ומתווך נדל"ן, נותן לשחקן הלוואה לביתו ושדרוגים שונים תוך שהוא מאפשר לשחקן להחזיר את ההלוואה ללא ריבית.
מר רסטי - חפרפרת שמגיחה מבור באדמה בכל פעם שהשחקן מכבים את המשחק מבלי לשמור את המשחק, ונוזף בשחקן על כך שלא שמר את המשחק.
עקב פונקציית שמירה אוטומטית חדשה מר רסטי "פוטר" מעבודתו במשחק החדש Animal Crossing: New Horizons, אף על פי שהוא קיבל במקום זאת עבודה חדשה כמפעיל שירותי ההצלה.
סליידר - כלב שהוא מוזיקאי נודד.
דמותו מבוססת על מלחין פסקול הסדרה קאזומי טוטאקה.
סליידר נוהג לנגן מוזיקה ולאחר מכן לתת עותק חינם של השיר לאנשים בהם הוא נתקל באומרו כי המוזיקה שלו "רוצה להיות חופשית".
איזבל - המזכירה של טום נוק במשחק New Horizons.
היא הוצגה במקור במשחק New Leaf, שם שימשה כעוזרת לדמות השחקן.
טימי (טִימוֹתִי) וטומי (טוֹמַס) - חניכיו של טום נוק.
מנהלים את חנות הנוחות "Nook's Cranny" במשחקים מאוחרים יותר בסדרה.
בנוסף לכך האחיות מייבל וסייבל מנהלות חנות בגדים בסדרת המשחקים (האחיות אייבל), ושתי הדמויות אורוויל וְוילבור מנהלות את שדה התעופה היחיד באי.
במשחקי אנימל קרוסינג השחקן משחק בדמות אנושית שעוברת לגור בכפר המאוכלס בבעלי חיים אנתרופומורפיים, שם הוא חי ללא הגבלת זמן.
לשחקנים במשחק אין יעדים מוגדרים, ובמקום זאת השחקנים מתבקשים לבלות את זמנם בכפר בביצוע פעילויות שונות ומגוונות הכוללות איסוף חפצים, שתילת צמחים, תפיסת חרקים, דיג והתרועעות חברתית עם תושבי הכפר.
ניתן לשחק את המשחק יחד עם שחקנים אחרים באופן מקוון בזמן אמת, תוך הסתייעות בשעון ובלוח השנה הפנימיים של קונסולת משחקי הווידאו על מנת לדמות את חלוף הזמן בעולם האמיתי כך שהוא ישקף גם את חלוף הזמן במציאות, כמו גם את העונה הנוכחית של השנה והשעה הנוכחית ביום.
חלק מהאירועים במשחק, כגון חגים או צמיחה של עץ, מתרחשים רק במועדים מסוימים בשנה או שנדרש שיחלוף זמן מסוים בעולם האמיתי על מנת שהם יתרחשו.
פיצ'ר בולט בסדרת משחקי אנימל קרוסינג היא היכולת לבצע התאמות אישיות רבות במיוחד שחלקן משפיעות אף על תוצאת המשחק.
השם והמגדר של דמות השחקן נבחרים על ידי השחקן בתחילת המשחק, וניתן לשנות גם את המראה של דמות השחקן על ידי קנייה או עיצוב בגדים ואביזרים מותאמים אישית או שינוי התסרוקת.
ניתן גם לרהט, לקשט ולהרחיב את בית דמות השחקן - השחקן יכול לרכוש ולאסוף רהיטים ולמקם אותם בכל מקום בבית, וכן לשנות את הטפטים ואת עיצובי הרצפה.
איסוף חפצים הוא גם אלמנט מרכזי בסדרת משחקי אנימל קרוסינג - השחקן יכול לחקור את הכפר ולאסוף חפצים, כולל פירות, צדפים ופריטים שנזרקו.
ניתן למכור כמעט את כל החפצים עבור "בֵּלְס", המטבע בו משתמשים במשחק.
השחקנים אוספים חפצים כדי להשיג עוד בֵּלְס, שבאמצעותם ניתן לקנות רהיטים וביגוד, לרכוש הרחבות לבית ולשחק במשחקונים שונים.
מספר כלים מיוחדים זמינים לפעילויות אחרות כגון דיג ואיסוף חרקים.
ניתן לתרום פריטים מיוחדים, כמו מאובנים וציורים, למוזיאון הכפר.
השחקן יכול לבחור להתרועע עם התושבים האחרים בכפר, לשלוח ולקבל מכתבים, לעסוק בסחר חליפין או לקחת חלק במשחק מחבואים.
מעת לעת עוברים אל הכפר תושבים חדשים וחלק מתושבי הכפר נוטשים אותו בהתאם לפעולות השחקן.
כל המשחקים בסדרת משחקי אנימל קרוסינג מאפשרים צורה כלשהי של תקשורת בין השחקנים, הן במצב לא מקוון והן במצב מקוון.
כפר בודד יכול לאכלס עד ארבעה שחקנים אנושיים, אם כי רק אחד יכול לחקור את הכפר בכל זמן נתון.
השחקנים יכולים ליצור אינטראקציה באמצעות הודעות כתובות דרך סניף הדואר של הכפר או בלוח המודעות.
באופן כללי סדרת משחקי Animal Crossing זכו לתגובות חיוביות.
ארבעת המשחקים הראשיים הראשונים של סדרת משחקי Animal Crossing הם בין משחקי הווידאו הנמכרים ביותר עבור הקונסולות שלהם.
המשחק Animal Crossing משנת 2001 מכר מעל ל-2.71 מיליון עותקים, המשחק Wild World מכר מעל ל-11.75 מיליון עותקים, המשחק City Folk מכר מעל ל-3.38 מיליון עותקים, המשחק New Leaf מכר מעל ל-12.97 מיליון עותקים, והמשחק Happy Home Designer מכר מעל ל-3.04 מיליון עותקים.
New Horizons האפיל על המכירות של כל יתר המשחקים בסדרה בששת השבועות הראשונים ליציאתו לשווקים, והפך למשחק השני הנמכר ביותר עבור קונסולת המשחקים נינטנדו סוויץ' כאשר נכון למאי 2022 נמכרו מעל ל־37.62 עותקים של המשחק ברחבי העולם.
המשחק Amiibo Festival היה כישלון מסחרי.
ביפן המשחק מכר רק כ-87,872 עותקים.
בסך הכל, נכון למאי 2022 מכר זיכיון משחקי Animal Crossing מעל ל-71.47 מיליון יחידות ברחבי העולם.
נשיא חברת נינטנדו לשעבר סאטורו איווטה ציין בעבר כי 56% מהאנשים שהזמינו מראש את המשחק "Animal Crossing: New Leaf" היו נשים, ורבים מהם רכשו את הקונסולה נינטנדו 3DS במיוחד על מנת שיוכלו לשחק במשחק.
איווטה ציין כי המשחק זכה להצלחה רבה במיוחד בקרב נשים בין הגילאים 19 עד 24.
ב-16 בדצמבר 2006 יצא לאקרנים ביפן עיבוד אנימה למשחק "Wild World" בשם "Dōbutsu no Mori" .
הסרט הופק על ידי חברת OLM.
והופץ על ידי חברת Toho.
הסרט גרף בסך הכל כ-1.8 מיליארד ין בקופות (כ-19.2 מיליון דולרים).
ניתן לשחק בדמות איזבל במשחק הקרוס-אובר Super Smash Bros.
Ultimate ובמשחק הקרוס-אובר מריו קארט 8.
Angelic 2 the Core הוא אלבום האולפן החמישי של השחקן והזמר האמריקאי קורי פלדמן, אשר יצא ב-22 ביוני 2016. פלדמן ביקש ממעריציו לעזור לגייס 105,000 דולר כדי לממן את האלבום דרך Indiegogo, אך נכשל וגייס רק 14,982 דולר.
האלבום קיבל ביקורות חריפות ברחבי העולם ונחשב לאחד האלבומים הגרועים בכל הזמנים.
פלדמן הוציא שני אלבומי סולו שקדמו לאלבום זה: Love Left ב-1992 ואת Former Child Actor ב-2002.
Anik הוא סדרת לווייני תקשורת של חברת Telesat שאפשרו להרחיב שטחי שידורי טלוויזיה בקנדה.
הלווין Anik A שוגר בשנת 1972 והיה הלוויין הראשון בעולם שמיועד לשידורי טלוויזיה במדינה ספציפית (לווייני תקשורת קודמים היו מיועדים לניצול במספר מדינות).
הלוויין הראשון בסדרה Anik A שוגר בשנת 1972 ואפשר להרחיב שידורי טלוויזיה לאזורים מרוחקים בצפון קנדה.
הלוויין היה במקשל של 560 ק"ג ואפשר לשדר 12 ערוצי טלוויזיה בצבע.
לוויין מסדרה Anik B היה יכול להעביר יותר ערוצים.
עיתון Globe and Mail מטורונטו ניצל את הלוויין להעברת חומר לבתי דפוס אזוריות.
שיגורי Anik C החלו בשנת 1982. לווייני הסדרה תמכו בשידורי טלוויזיה בתשלום.
ב-20 בינואר 1994 לווייני Anik E1 ו-Anik E2 נפגעו מהתפרצות סולארית.
לוויין Anik E1 חזר לפעילות תקינה לאחר מספר שעות.
לוויין Anik E1 חזר לפעילות רק לאחר 5 חודשים.
לשמירת הלוויין במסלול היה צורך להפעיל מנוע מעבר למתוכנן וזה קיצר את אורך חיין.
לוויין Anik F1 ששוגר בשנת 2000 היה במשקל 4,852 ק"ג ושידר לאזורים באמריקה הצפונית ואמריקה הדרומית.
כיום הוא משרת צרכנים באמריקה הדרומית בלבד.
בשנת 2022 חברה Telesat רכשה לוויין שכבר פעל בחלל.
הוא קיבל שם "Anik F4".
תאריך שיגור לוויין אתר שיגור/משגר יצרן משקל ציוד שידור הערות 10 בנובמבר 1972 Anik A1 נמל החלל קייפ קנוורל דלתא 1914 יוז איירקראפט 560 12 משיבים ב-C-band.
פעל עד ליולי 1982 20 באפריל 1973 Anik A2 נמל החלל קייפ קנוורל דלתא 1914 יוז איירקראפט 560 12 משיבים ב-C-band.
פעל עד לאוקטובר 1982 7 במאי 1975 Anik A3 נמל החלל קייפ קנוורל דלתא 1914 יוז איירקראפט 560 12 משיבים ב-C-band.
פעל עד לנובמבר 1984 16 בדצמבר 1978 Anik B1 נמל החלל קייפ קנוורל דלתא 3914 RCA Astro Satcom 920 12 משיבים ב-C-band ו-6 משיבים ב-Ku-band.
פעל עד לדצמבר 1986 12 באפריל 1985 Anik C1 נמל החלל קייפ קנוורל מעבורת החלל דיסקברי יוז איירקראפט 1160 16 משיבים ב-Ku-band.
נמכר בשנת 2000. פעל עד לשנת 2003 18 ביוני 1983 Anik C2 נמל החלל קייפ קנוורל מעבורת החלל צ'לנג'ר יוז איירקראפט 1160 16 משיבים ב-Ku-band.
נמכר בשנת 1994. פעל עד לשנת 1998 11 בנובמבר 1982 Anik C3 נמל החלל קייפ קנוורל מעבורת החלל קולומביה יוז איירקראפט 1160 16 משיבים ב-Ku-band.
פעל עד לשנת 1997 26 באוגוסט 1982 Anik D1 נמל החלל קייפ קנוורל דלתא 3920 יוז איירקראפט 1240 24 משיבים ב-C-band.
פעל עד לשנת 1991 8 בנובמבר 1984 Anik D2 נמל החלל קייפ קנוורל מעבורת החלל דיסקברי יוז איירקראפט 1240 24 משיבים ב-C-band.
16 משיבים ב-Ku-band פעל עד לשנת 2005 4 באפריל 1991 Anik E2 מרכז החלל הגיאני אריאן 4 GE Astro 2923 24 משיבים ב-C-band.
16 משיבים ב-Ku-band פעל עד לשנת 2005 21 בנובמבר 2000 Anik F1 מרכז החלל הגיאני אריאן 4 בואינג 4852 36 משיבים ב-C-band.
48 משיבים ב-Ku-band פעיל 8 בספטמבר 2005 Anik F1R קוסמודרום בייקונור בואינג Astrium 4500 24 משיבים ב-C-band.
32 משיבים ב-Ku-band פעיל 17 ביולי 2004 Anik F2 מרכז החלל הגיאני אריאן 5 בואינג 4852 36 משיבים ב-C-band.
48 משיבים ב-Ku-band פעיל 10 באפריל 2007 Anik F3 קוסמודרום בייקונור פרוטון M Astrium 4634 24 משיבים ב-C-band.
32 משיבים ב-Ku-band 2 משיבים ב-Ka-band פעיל 5 באפריל 2004 Anik F4 קוסמודרום בייקונור פרוטון M לוקהיד מרטין 2315 24 משיבים ב-C-band.
נרכש ב-2022 פעיל 15 באפריל 2013 Anik G1 קוסמודרום בייקונור פרוטון M Space Systems/Loral 4905 24 משיבים ב-C-band.
12 משיבים ב-Ku-band 16 משיבים ב-Ku-band מורחב 3 משיבים ב-X-band 3 משיבים ב-C-band פעיל
!Angry Birds Go היה משחק מרוצי קארטינג והמשחק השמיני בסדרת משחקי אנגרי בירדס.
המשחק פותח במשותף על ידי Rovio Entertainment ו-Exient Entertainment, והוא שוחרר ב-15 בנובמבר 2013. מסלולי המשחק ממוקמים באי החזירים בתלת-ממד.
המשחק גם הציג מכוניות שניתנים לשדרוג וכוחות ייחודיים לכל דמות.
החל מאוקטובר 2015, !Angry Birds Go הורד למעלה מ-100 מיליון פעמים.
המשחק הפסיק לקבל עדכונים גדולים מ-Rovio ב-2018, והוסר מ-App Store ו-Google Play ב-2019.
ב-!Angry Birds Go, השחקנים יכלו לבחור איך הם רוצים להזיז את המכונית שלהם.
אם שחקן בוחר ב"הטיה", עליהם להטות את המכשיר לכיוון שאליו הם רוצים שהמכונית תנוע.
אם השחקן בוחר ב"מגע", השחקנים חייבים להקיש על החלק השמאלי או הימני של המסך כדי להזיז את המכונית שמאלה או ימינה בהתאמה.
כדי להתחיל את המרוץ, עליהם למשוך את הקארט לאחור מקלע גדול, ואז לשחרר כאשר ה-"GO!" מופיע טקסט.
אם שחקנים משחררים אותו מוקדם, כל שאר היריבים ישוגרו מוקדם, אבל הקארט של השחקן יסתובב ויאט אותו.
שחקנים יכולים לאסוף מטבעות, הדומים לאדום, הדמות הראשונה שניתן לשחק בהם, תוך כדי מרוץ.
שחקנים יכולים גם להשתמש בכוח המיוחד של דמות, בהתאם לציפור או לחזיר שהם בחרו למרוץ.
אבל במקום לאסוף אותו על המסלול, הם נטענים, וניתנים לשימוש חוזר במירוץ אחר שלוש אבני חן.
למרוצים, לעומת זאת, אין הקפות כלשהן, וכאשר מסתיימים עם המירוץ יחידת אנרגיה אחת, שהוצגה במקור כקאפקייקס, אובדת ולאט לאט מוחזרת עם הזמן.
כאשר שחקנים אינם מרוצים, הם עשויים להשתמש במטבעות שנאספו כדי לשדרג את הקארט שלהם.
תכונה זו חיונית להתקדמות עבור סוגי מרוץ מסוימים, ניתן לחזור רק אם ה-CC או "Cake Capacity" של קארט גבוהים מספיק, אשר ניתן להגדיל על ידי שדרוג.
שחקנים יכולים גם להחליף דמויות כשהם לא מרוצים, שכן לכל דמות יש כוח מיוחד משלה, שיכול לעזור מאוד לשחקנים בסוגי מרוץ מסוימים, והכי חשוב אם לרוכב הנבחר אין אנרגיה.
אבני חן הן מטבע במשחק שנרכש בכסף אמיתי או שנרכש באיטיות על ידי מרוצים מתחרים.
זה עשוי לשמש לרכישת קרטינגים נוספים.
"Angel of My Dreams" הוא שיר שהוקלט על ידי הזמרת-יוצרת האנגלייה ג'ייד.
השיר יצא לאור ב-19 ביוני 2024, על ידי חברות התקליטים סוני מיוזיק וג'ייד אמיליה.
השיר מסמן את דרכה כסולנית לאחר שהרכב ליטל מיקס החלו את ההפסקה שלהם במאי 2022. ג'ייד עבדה עם משתף הפעולה הקודם, מייק סבאת', אשר דוגם את השיר הזוכה בתחרות אירוויזיון 1967 "Puppet on a String" של הזמרת האנגלייה סנדי שו.
בשל סימפול הדגימה המושמעת בתחילת הרצועה, ביל מרטין ופיל קולטר קיבלו קרדיטים בכתיבת השיר.
השיר עצמו זכה לשבחים נרחבים מהמבקרים עם שבחים על מילות השיר, השימוש בסימפול וחקירה של ז'אנרים שונים.
זה בוחן לירית את מערכת היחסים המורכבת שלה עם תעשיית המוזיקה, עם הפניות לחברת התקליטים סייקו אנטרטיינמנט ולמפיק טלוויזיה והמוזיקה סיימון קאוול.
וידאו הקליפ גם נותן כבוד לעיר הולדתה של ג'ייד, סאות' שילדס, וכולל קטעי בית מילדותה כולל האודישן שלה אחרי אקס פקטור בריטניה.
הקליפ גם לוקח השראה מהסרט שובר הקופות של המדע הבדיוני "האלמנט החמישי", המותחן הפסיכולוגי "ברבור שחור" ו"נערות שעשועים".
לאחר סיום סיבוב ההופעות "The Confetti Tour" במאי 2022 ולאחר שהכריזו ההרכב ליטל מיקס על הפסקה בדצמבר 2021, הודיעה ג'ייד שהחלה לעבוד על פרויקט הסולו שלה.
ב-2 ביולי 2024, חשפה ג'ייד את עטיפת הסינגל ותאריך יציאתו במדיה החברתית שלה.
הקליפ והסינגל יצאו לאור ב-19 ביולי 2024, כאשר וידאו הקליפ הוקרן על הפסל מלאך הצפון במהלך השקתו.
בראיון למגזין "ווג הבריטי", פורסמה כתבה רשמית הכוללת פירוט של כמה מהמראות ששימשו בסרטון.
הוא מציג מראה של מעצבים ומותגים בולטים, כולל סקימס, ג'וזפה זנוטי, ורסצ'ה, מיו מיו וז'אן-פול גוטייה.
הרצועה הייתה זמינה לרכישה גם כסינגל ויניל 7 אינץ', קלטת שמע וסינגל תקליטור.
השיר נכתב במשותף במהלך סשן באולפן בלוס אנג'לס, יחד עם סטף ג'ונס, פבלו באומן והמפיק מייק סבת', איתו עבדה בעבר בזמן שהופיעה יחד עם ההרכב ליטל מיקס.
מבחינה מוזיקלית הוא משלב אלמנטים של מוזיקת פופ, אלקטרוניקה ודאנס-פופ, ומכיל סימפול של השיר "Puppet on a String" של הזמרת סנדי שו שזכתה בתחרות האירוויזיון 1967 שייצגה את בריטניה.
ביל מרטין ופיל קולטר שבמקור כתבו יחד את גרסת 1967 קיבלו קרדיטים בכתיבת השיר.
ג'ייד תיארה את הסינגל כ"אני רוצה שאנשים יהיו כמו 'אלוהים אדירים, לא ציפיתי לזה' - אבל אז ירצו להקשיב שוב".
"לא רציתי לעשות סינגל ראשון בטוח, זה היה ממש חשוב לי.
אני נותנת את הטון של מי שאני כאמן בעצמי".
בפסוק הראשון היו ספקולציות על התייחסויות לקריירה הקודמת שלה עם המילים "מכרתי את נשמתי לפסיכו".
המונח "פסיכו" דומה לסייקו אנטרטיינמנט, חברת תקליטים שעליה חתמה בעבר גם ליטל מיקס מ-2011 ו-2018.
"Angel of My Dreams" זכה לשבחים רבים מצד המבקרים.
בהאזנה ראשונה בלעדית עם חברת המצעדים הרשמית, ג'ורג' גריפית'ס תיארה את סינגל הבכורה שלה כ"מבוא נועז ומורכב לאמן שנחוש בדעתו לסובב ולבדוק את גבולות מוזיקת הפופ המסחרית".
הם ערכו השוואות לג'ניפר ראש, רייצ'ל סטיבנס והארי סטיילס, וקבעו שבתחילת הרצועה יש "סינת'ים שמימיים ומעלפים היישר מבלדת כוח משנות ה-80" תוך שילוב ז'אנרים ואלמנטים אלקטרוניים שונים.
הם גם כינו את זה מפתיע, מזעזע, ויתרחקו מהציפיות.
ניק ריילי ממגזין רולינג סטון בריטניה תיאר את זה כ"התחלה נועזת, חסרת תשובה לחייו של ג'ייד ככוכבת סולו".
הם הוסיפו כיצד "זה מתחיל עם הדגימה המעוותת הייחודית ביותר של 'Puppet On A String' של סנדי שו, לפני שהוא מפנה את מקומו לפזמון כבד הפקה, דמוי מריה".
שבחים ניתנו גם על התוכן הלירי והדגימה שלו "ששים לב שהמילים מתובלות, ובעוד שהדוגמה נראית אקראית, הרעיון להיות בובה על מיתר מתאים באופן מושלם לאתוס השיר".
אליסטר ג'יימס ממגזין Attitude החמיא לשירה של ג'ייד, ותיאר "זה בתור ג'ייד שמדגימה את השירה המלאכית והעשירה שלה.
הקצב אז נכנס והופך לשיר שאנחנו יכולים בקלות לדמיין שימלא את רחבות הריקודים הקיץ הזה".
רובין מאריי, שכתב עבור מגזין Clash, נתן ל-"Angel of My Dreams" דירוג שמונה מתוך עשרה כוכבים, ותיאר את השיר כ"קריירה של הצלחה ותסכול ארוזה בשלוש דקות, אמירה נועזת ואוהבת של יצירתיות תזזיתית, בעוד שהיא צבעונית להפליא, צעד צד משעשע עד כדי גיחוך שמנגב לחלוטין את הלוח.".
סם דאמשק ממגזין גיי טיימס, שיבח את השיר וגם את הקליפ, ואמר: "ג'ייד סיפקה את סינגל הבכורה והקליפ הכי ממכר וחדשני בזיכרון האחרון".
יתר על כן, הם תיארו אותו כ"המנון דאנס-פופ, הנוקט בגישה ניסיונית לפופ עם מספר קטעים נפרדים, מהבלדה התיאטרלית של המקהלה ועד פסוקי האלקטרו החובטים".
האריסון ברוקלהרסט של מ-Tab, כינה אותו "אחת מבכורות הפופ הטובות ביותר בתקופה האחרונה".
הם גם הוסיפו: "האופן שבו קצב הפזמון יכול לפעמים להעניק לבלדות כוח משנות ה-80 של ג'וס ניוטון הניעו את פעם אחת, ולאחר מכן מועדון Y2K בפעם השנייה הוא פשוט עבודה גאונית.
כל העניין מפוצץ במקוריות והתרגשות לגבי מה שמוזיקת פופ יכולה להיות כשיש גבולות להידחף".
הווידאו קליפ של "Angel of My Dreams" בוים על ידי אוב פרי וצולם בלונדון.
הוא מפרט את סיפור הקריירה של ג'ייד בתעשיית המוזיקה ונפתח בתצלום שלה צועדת לצד רחוב סואן המדמה את עיר הולדתה סאות' שילדס.
בקליפ היא נראית שוקעת מחוץ לסופרמרקט בשם סיינסבורי'ס, לפני שהוא עובר לסצנות שונות שבהן היא מגלמת פרסונות שונות.
הוא כולל צילומים ביתיים של הופעה של ג'ייד בילדותה וכולל קליפ מהזמן שבו נבחנה באקס פקטור בריטניה.
וידאו הקליפ זכה להשראה אשר נשאבה גם מהסרטים "נערות שעשועים" (1995), "האלמנט החמישי" (1997) ו"ברבור שחור" (2010).
הקונספט של הסרטון הוא מסמרטוטים לעושר וכולל הופעת קמיע של סולן , גריאן צ'טן.
הסצנה שבה הוא מופיע הופיעה גם בקליפ של הלהקה לשיר "Starburster".
הזרמת מוזיקה / הורדה דיגיטלית
הזרמת מוזיקה / הורדה דיגיטלית – For the Club
הזרמת מוזיקה / הורדה דיגיטלית – The Blessed Madonna Remix
+ תאריכי יציאות לאור ופורמטים עבור "Angel of My Dreams"אזורתאריך יציאהפורמט (ים)גרסהחברת תקליטיםמקורכלל העולם18 ביולי 2024הזרמת מוזיקה • הורדה דיגיטליתFor the Clubסוני מיוזיק • ג'ייד אמיליה19 ביולי 2024מקורית19 ביולי 2024הורדה דיגיטליתאינסטרומנטלי2 באוגוסט 2024הזרמת מוזיקה • הורדה דיגיטליתThe Blessed Madonna Remixהממלכה המאוחדת13 בספטמבר 2024סינגל ויניל 7 אינץ'מקורית • S.A.Dקלטת שמעסינגל תקליטור
"Angelique" (בעברית: "אנג'ליק") הוא שיר שהוקלט על ידי הזמר הדני דריו קמפוטו.
השיר, שנכתב על ידי אקסל ו.
רזמוסן, ייצג את דנמרק באירוויזיון 1961.
במרכז מילות השיר עומד אדם הפונה לאהובתו ומנסה לתאר לה את אהבתו כלפיה.
ב-18 במרץ 1961, ליל האירוויזיון, שר קמפוטו 13 בסדר ההופעות, לפני לוקסמבורג ואחרי נורווגיה.
לבסוף הגיע השיר למקום החמישי עם 12 נקודות.
Animals (בעברית: חיות) הוא אלבום האולפן העשירי של להקת הרוק המתקדם פינק פלויד, אשר יצא לאור בשנת 1977. זהו אלבום קונספט המושפע רבות מספרו המפורסם של ג'ורג' אורוול, חוות החיות.
אלבום זה ממשיך את עידן תור הזהב של פינק פלויד ונודע בשל הטקסטים הפילוסופיים, הפוליטיים, והאידאולוגיים המביעים ביקורת נוקבת על האנושות במאה ה-20, על התעשייה המודרנית ואנשי עסקים, ועל פוליטיקאים בתקופה המודרנית.
תקליטור אשר הוקלט דיגיטלית מחדש (remastered) יצא לאור בשנת 1994.
Animals הגיע בקלות למקום ה-3 במצעד האלבומים של מגזין בילבורד, אך לאחר שישה חודשים בלבד נשר מהמצעד משום שרוב שיריו ארוכים מדי להשמעה ברדיו.
במהלך שלושת השירים המרכזיים באלבום, כולם חוצים את קו עשר הדקות, רוג'ר ווטרס משווה את המין האנושי לשלושה סוגים של חיות: כלבים, חזירים או כבשים.
הכלבים מייצגים את אנשי העסקים המגלומניים קשי היום אשר מנסים לעלות מעלה בסולם המעמדות החברתי.
החזירים מייצגים את הפוליטיקאים המושחתים והמטיפים למוסר (עם הצבעות ישירות על מרגרט תאצ'ר ומרי וויטהאוס).
כל אלה אשר אינם נכללים באחת משתי הקבוצות הנ"ל הם הכבשים, כלומר עדר עיוור וחסר מחשבות הנוהה אחר מנהיגים ובעלי הון ועוצמה למיניהם, מקבל באהבה את הכתבות דעת הקהל וההחלטות השרירותיות של אלו, ואף מנוצל על ידם.
שלושת השירים האלה "עטופים" בשני חלקים של שיר אהבה, Pigs On The Wing.
השיר נכתב על ידי ווטרס לאשתו דאז, קרולין.
המסר של שני השירים האלה הוא שכל עוד אנשים אוהבים, הם יכולים להגן על עצמם מפני הרוע של העולם, אשר נובע מההתנהגות האנושית הצבועה והנצלנית המודגמת בשאר שירי האלבום.
השיר מתקשר לספר נוסף של ג'ורג' אורוול, "1984".
הספר מספר על גבר ואישה החיים בעולם הנמצא תחת שלטון טוטליטרי המדכא את חופש המחשבה והביטוי, ומנהלים רומן בסתר, וכך מתמודדים עם החיים השנואים.
המונח "pigs on the wing" אף הוא מתכוון לחזירים הנמצאים מאחורי הקלעים, כלומר השלטונות הצופים בסתר, ומכוונים אותנו מה לעשות.
ווטרס אף מתייחס אל עצמו כ"כלב" בחלק השני (השיר המסיים את האלבום), במשפט: "Any fool knows that dog needs a home".
בלון החזיר הענק אשר נראה על עטיפת האלבום, למעשה ריחף מעל תחנת הכוח באטרסי של לונדון בשביל הצילום, אולם התנתק מהחבלים ועף.
התמונה שצולמה לא התאימה ללהקה, ולכן התמונה הסופית - זו המופיעה על העטיפה - היא שילוב בין צילום לציור של החזיר.
מוטיב החזיר המעופף חזר עוד פעמים רבות בהופעותיה של הלהקה.
בשנת 2017 הופץ האלבום מחדש לאחר שזכה למיקסינג חדש.
על עטיפת האלבום מוצגת תמונה עדכנית של תחנת הכוח ובלון החזיר מעליה.
רוג'ר ווטרס - גיטרה בס, שירה
דייוויד גילמור - גיטרה, גיטרה בס, שירה
סנואי וייט - גיטרה מובילה בשיר "Pigs on the wing" (בגרסת ה-8 ערוצים בלבד)
שנתון הפיזיקה הוא כתב עת מדעי, מהמוכרים והוותיקים ביותר בעולם.
החל בהפצה בשנת 1790 תחת השם Journal der Physik, בעריכת פרידריך אלברכט קארל גרן, פיזיקאי הידוע בעיקר בשל ניסוייו בנוגע לתאוריית הפלוגיסטון.
עורך כתב העת כיום הוא אולריך אקרן.
כתב העת מפרסם מאמרים מקוריים בנושאי ניסוי, תאוריה, מתמטיקה פיזיקלית ותחומים דומים.
כל המאמרים נבחנים תחת ביקורת עמיתים קפדנית טרם פרסומם, ומשקפים את ההתקדמות שנעשתה בתחומי הפיזיקה השונים.
מאמרים חשובים רבים אשר הכריזו על ממצאים מדעיים חדשניים התפרסמו לראשונה בכתב העת, כולל מאמרי שנת הפלאות שכתב אלברט איינשטיין ב-1905 אשר קבעו רבים מהיסודות הקיימים היום בפיזיקה המודרנית.
רבים זוקפים לזכותו של מקס פלאנק, ששימש כמדען ראשי מטעם "קהילת הפיזיקאים הגרמנית", את הפניית תשומת לבו של העורך באותה עת, פאול דרוד, אל מסמכי איינשטיין והצביע על חשיבותם.
בראשית המאה ה-20 הייתה גרמניה מרכז מחקר הפיזיקה בעולם.
שנתון הפיזיקה הופץ בגרמנית, בדומה לרוב הכתבים בנושאי פיזיקה באותה תקופה.
מאז, אנגלית הפכה לשפה השלטת בפיזיקה וחשיבות השנתון התערערה.
כיום הוא כתוב כולו באנגלית.
עורכי כתב העת וגלגולי שמו
עם השנים, כתב העת ידע עורכים רבים ושמות שונים.
1824, Annalen der Physik und Chemie, יוהאן כריסטיאן פוגנדורף, ממציא המנוע האלקטרוסטטי.
1877, Annalen der Physik und Chemie, כריסטיאן רודולף וילהלם ויידמן, חוקר חשוב הנודע בעקבות מחקריו בנושא הזבובאים.
1900, Annalen der Physik, פאול קארל לודוויג דרוד, נודע בעבודתו בנושא מוליכות, העורך הצעיר ביותר לעיתון - מגיל 37 ועד למותו בגיל 43.